નવી દિલ્હી: ભારતરત્ન ઉસ્તાદ બિસ્મિલ્લાહ ખાંની પાંચ ચાંદીની શરણાઈ તેમના પુત્ર કાઝિમ હુસેનના ચાહમામા દાલમંડી સ્થિત નિવાસેથી ચોરાઈ ગઈ છે, તેમાં ઉસ્તાદની અે શરણાઈ પણ સામેલ છે, જેનાથી તેઅો મોહરમની પાંચમી અને સાતમી તારીખે અાંસુઅોનું નજરાણું રજૂ કરતા હતા. ચોર પુરસ્કારના રૂપમાં મળેલી ચાંદીની કેટલીક પાટો અને લાખો રૂપિયાના દાગીના પણ ઉઠાવી ગયા. અા ઘટનાનો રિપોર્ટ નોંધાવવા ચોક પોલીસ સ્ટેશન પહોંચેલા કાઝિમ ખૂબ જ રડી રહ્યા હતા. અા ઘટનાથી પ્રશાસનમાં પણ ભૂકંપની પરિસ્થિતિ સર્જાઈ છે. મૂળ રૂપથી હડહા સરાયના રહેવાસી કાઝિમ હુસેને જણાવ્યું કે તેમની પાસે ‘ઉસ્તાદ’ની ધરોહરના રૂપમાં પાંચ શરણાઈ અને અન્ય સામાન હતો. તાજેતરમાં તેમણે દાલમંડી સ્થિત ચાહમામા મહોલ્લામાં નવું મકાન લીધું છે. અા મકાનમાં ઉસ્તાદની ધરોહર એક કબાટમાં રાખેલી છે.